यह त्योहार पांच दिनों तक चलता रहता है। त्रयोदशी के दिन ‘धनतेरस’ मनाया जाता है। उस दिन नए-नए बरतन खरीदना बहुत शुभ माना जाता है। एक कथा प्रचलित है कि समुद्र-मंथन से इसी दिन देवताओं के वैद्य ‘धनवंतरी’ निकले थे। इस कारण इस दिन ‘धनवंतरी तयंती’ भी मनाई जाती है। दूसरे दिन कार्तिक कृष्ण चतुर्दशी को छोटी दीपावली का उत्सव मनाया जाता है। श्रीकृष्ण द्वारा नरकासुर के वध के कारण यह दिवस नरक चतुर्दशी के नाम से जाना जाता है। अपने-अपने घरों से गंदगी दूर कर देना ही एक प्रकार से नरकासुर के वध को प्रतीक रूप में मना लिया जाता है।